L'article 3.5 de la Llei orgànica 2/2006, de 3 de maig, d'educació, inclou entre els ensenyaments que conformen l'educació superior els ensenyaments de formació professional de grau superior.
D'altra banda, l'article 4 de la mateixa Llei i l'article 5.2 de la Llei 12/2009, del 10 de juliol, d'educació, no inclouen entre els ensenyaments declarats gratuïts els cicles formatius de grau superior.
En aquest marc normatiu es considera convenient establir una aportació econòmica a càrrec de les persones que utilitzen el servei, opció que ja existeix en els ensenyaments artístics superiors, els ensenyaments d'esports i els universitaris.
L'article 1.3.2 del Text refós de la Llei de taxes i preus públics de la Generalitat de Catalunya, aprovat pel Decret legislatiu 3/2008, de 25 de juny, estableix que la creació, la modificació i la derogació dels preus públics, llevat dels referits a l'ensenyament universitari, s'han d'efectuar mitjançant una ordre del conseller o consellera competent per raó de la matèria.
Per això i en ús de les atribucions que m'han estat conferides,
Crear els preus públics per als ensenyaments de formació professional impartits a partir del curs 2012-2013 en els centres dependents del Departament d'Agricultura, Ramaderia, Pesca, Alimentació i Medi Natural que es relacionen a continuació:
1.1 En l'àmbit de la formació professional inicial.
El preu de matrícula per curs comprèn totes les unitats formatives i, si s'escau, el mòdul de formació en centres de treball o el mòdul de formació en centres de treball que el centre tingui programat durant el curs.
L'alumne que es matriculi a totes les unitats formatives del curs ha de satisfer necessàriament el preu de matrícula per curs, sense possibilitat d'optar per satisfer el preu de matrícula per les diverses unitats formatives que l'integren.
L'alumne pot optar per satisfer el preu de la matrícula per curs, tot i que no hagi de matricular-se en la totalitat de les unitats formatives que el componen.
L'alumne que es matriculi en unitats formatives de dos cursos diferents pot optar per satisfer el preu de la matrícula per un curs.
El preu de la matrícula d'aquest mòdul inclou també la matrícula que es faci en el curs següent, a fi de completar la durada del mòdul.
1.2 En l'àmbit de la formació professional específica
El preu de la matrícula per curs comprèn tots els crèdits i, si s'escau, el mòdul de formació en centres de treball que el centre tingui programats durant el curs.
L'alumne que es matriculi a tots els crèdits del curs ha de satisfer necessàriament el preu de matrícula per curs, sense possibilitat d'optar per satisfer el preu de matrícula pels diversos crèdits que l'integren.
L'alumne pot optar per satisfer el preu de matrícula per curs, tot i que no hagi de matricular-se en la totalitat dels crèdits que el componen.
L'alumne que es matriculi en crèdits de dos cursos diferents pot optar per satisfer el preu de la matrícula per un curs.
c) Mòdul de formació en centres de treball (FCT) en el cicle formatiu de grau superior: 65,00 euros.
El preu de la matrícula d'aquest mòdul inclou també la matrícula del curs següent, a fi de completar la durada del mòdul.
d) Crèdit per la compleció del cicle formatiu de grau superior: 20,00 euros.
Són subjectes obligats al pagament dels preus establerts les persones que es matriculen als cursos que estableixen l'article 1 i les disposicions transitòries d'aquesta Ordre.
Els preus públics creats per aquesta Ordre són exigibles abans de la prestació del servei, durant el període de matriculació del curs escolar corresponent.
Els centres apliquen a les persones que utilitzin aquest servei, amb la justificació prèvia documental, les bonificacions i exempcions següents:
Tenen una bonificació del 50 per 100 dels imports dels preus públics, sense que ambdues bonificacions siguin acumulables:
a) Les persones membres de famílies nombroses classificades en la categoria general i les persones membres de famílies monoparentals.
b) Les persones que en el curs acadèmic anterior han obtingut una beca o ajut a l'estudi del Ministeri d'Educació, Cultura i Esport.
Estan exemptes dels preus públics:
b) Les persones que posseeixin la declaració legal de minusvàlua en un grau igual o superior al 33%.
e) Les persones membres d'unitats familiars que percebin la Renda Mínima d'Inserció.
f) Les persones víctimes de violència de gènere.
Retorn del 50 per 100 del preu públic
Els centres han de retornar el 50 per 100 de l'import del preu públic a l'alumnat que obtingui, per al mateix curs acadèmic, una beca o ajut a l'estudi del Ministeri d'Educació, Cultura i Esport.
Aquest retorn no és acumulable, en el mateix curs acadèmic, a la bonificació prevista a l'article 4.
Els alumnes que sol·licitin la beca han d'ingressar l'import del preu per matrícula que els correspongui i un cop hagin obtingut la beca o ajut a l'estudi esmentat del Ministeri d'Educació, Cultura i Esport, ho han d'acreditar davant de la direcció del centre.
—1 Alumnat matriculat en el segon curs d'un cicle formatiu de la LOE (Llei orgànica 2/2006, de 3 de maig, d'educació) en el curs acadèmic 2012-2013
Per a l'alumnat matriculat durant el curs acadèmic 2012-2013 en el segon curs de la LOE dels ensenyaments de formació professional inicial, en centres dependents del Departament d'Agricultura, Ramaderia, Pesca, Alimentació i Medi Natural, els preus públics aplicables són els següents:
La matrícula per curs comprèn totes les unitats formatives i, si s'escau, el mòdul de formació en centres de treball que el centre tingui programats durant el curs.
L'alumne pot optar per satisfer el preu de la matrícula per curs, tot i que no hagi de cursar la totalitat de les unitats formatives que el componen.
L'alumnat que, en el curs acadèmic 2012-2013 segueixi el segon curs per haver passat de primer curs a segon curs, amb alguna unitat formativa pendent de primer curs, únicament ha de satisfer l'import de la matrícula corresponent (per curs o per unitats formatives, a la seva elecció) al segon curs, i no ha de satisfer cap import per les unitats formatives de primer curs.
L'alumnat que, en el curs acadèmic 2012-2013 no hagi passat de primer curs a segon curs, si bé es matricula d'alguna unitat formativa de segon curs, únicament ha de satisfer l'import de la matrícula corresponent al primer curs (per curs o per unitats formatives, a la seva elecció), i no ha de satisfer cap import per les unitats formatives de segon curs.
b) Unitat formativa de segon curs d'un cicle formatiu de grau superior: 12,00 euros.
c) Mòdul de formació en centres de treball en el segon curs en un cicle formatiu de grau superior: 12,00 euros.
—2 Alumnat matriculat al segon curs d'un cicle formatiu de la LOGSE (Llei orgànica 1/1990, de 3 d'octubre, d'ordenació general del sistema educatiu) en el curs acadèmic 2012-2013
Per a l'alumnat matriculat durant el curs acadèmic 2012-2013 en el segon curs de la LOGSE dels ensenyaments de formació professional específica, en centres dependents del Departament d'Agricultura, Ramaderia, Pesca, Alimentació i Medi Natural, els preus públics aplicables són els següents:
L'alumnat que, en el curs acadèmic 2012-2013 segueixi el segon curs per haver passat de primer curs a segon curs, amb algun crèdit pendent de primer curs, únicament ha de satisfer l'import del preu de la matrícula corresponent al segon curs (per curs o per crèdits, a la seva elecció), i no ha de satisfer cap import dels crèdits de primer curs.
L'alumnat que, en el curs acadèmic 2012-2013 no hagi passat de primer curs a segon curs, si bé es matricula d'algun crèdit de segon curs, únicament ha de satisfer l'import de la matrícula corresponent al primer curs (per curs o per crèdits, a la seva elecció), i no ha de satisfer cap import dels crèdits de segon curs.
b) Crèdit en el segon curs d'un cicle formatiu de grau superior: 32,00 euros.
c) Mòdul de formació en centres de treball en el segon curs en un cicle formatiu de grau superior: 32,00 euros.